Diari Oficial de la Generalitat Valenciana


Sumari del DOGV 7031, del 24-05-2013 (2013/5042)

Notificació de la sentència dictada en el procediment de guarda i custòdia número 1490/2011.
--------------------------------------------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5042


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1490/2011. [2013/5042]  
Juí: família, guarda i custòdia fill menor no matrimoni consensuat 001490/2011.   
Part demandant: Micaela Trinidad Zamora Sánchez.   
Part demandada: José Rocamora Berna.   
Sobre: guarda, custòdia o aliments de fills menors no matrimonials no consensuats.   
En el juí a què es fa referència s'ha dictat la resolució que té el text que, literalment, diu:   
«Dispositiva  
Estime parcialment la demanda presentada per la procuradora Georgina Montenegro Sánchez, en nom i representació de Micaela Trinidad Zamora Sánchez, contra José Rocamora Berna, per la qual cosa:  
1. S'aproven les següents mesures definitives:  
1.1. La pàtria potestat sobre els menors N., D. i S. R. Z., la titularitat de la qual correspon a ambdós progenitors, serà exercida totalment per la mare, Micaela Trinidad Zamora Sánchez.  
1.2. S'atorga a Micaela Trinidad Zamora Sánchez el règim de convivència amb els seus fills menors.  
1.3. No s'establix cap règim de relacions del progenitor no convivent, José Rocamora Berna, amb els seus fills menors.  
1.4. José Rocamora Berna haurà de satisfer, des de la data de presentació de la demanda i amb caràcter mensual (dotze mensualitats anuals), en concepte de gastos ordinaris d'atenció als seus fills N., D. i S., la quantitat de 450 euros (150 € per fill), que haurà d'ingressar en el compte que designe la mare, per anticipat i dins dels cinc primers dies de cada mes.  
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur. Esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final el mateix mes de l'any en què s'actualitza; este càlcul el permet l'opció «vol actualitzar una renda?» de la pàgina web de l'Institut Nacional d'Estadística.  
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris dels seus fills.  
2. No es condemna a costes a cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures disposades (art.774.5 LEC) i que haurà d'interposar-se, si és el cas, davant d'este mateix Jutjat en el termini dels 20 dies següents a la notificació (art.455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte de Banesto núm. 0706 0000 02 1490 11). També es pot realitzar la consignació per mitjà de transferència al número de compte 0030 3035 70 2479159380, i s'haurà d'indicar en el caseller d'observacions el número 0706 0000 02 1490 11. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15.ª LO 6/1985, d'1 de juliol, del Poder judicial).  
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, mitjançant la diligència d'ordenació de data 15 de maig de 2013, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del present edicte en Diari Oficial de la Comunitat Valenciana, per a dur a efecte la diligència de notificació de la sentència, de data 30 d'octubre de 2012, a José Rocamora Berna.  
  
Elx, 15 de maig de 2013.- El secretari judicial: Francisco Javier García Navarro.